M-am născut și am locuit într-un sat relativ mic. Povestea este una clasică: un tată alcoolic, mereu grijuliu să își verbalizeze nemulțumirile cât să-l audă și vecinii, în special în miezul nopții, eventual cu manifestări fizice, și o mamă a doi copii, full-time casnică. Mama mai pleca 2-3 luni pe an în străinătate și ocazional își mai amintea și tatăl meu de funcția sa în familie.

Am urmat liceul în orașul de lângă satul meu, după ce nu am fost admisă la Colegiul Național Militar. Au urmat curând despărțirea alor mei și separarea de fratele meu.

Viața de liceu a fost una îndeajuns de încărcată de frustrări, de la o iubire adolescentină costisitoare și criticile legate de aspectul meu, până la tensiunile generate de diferențele de viziune dintre mine și mama.

În clasa a 12-a visul meu avea să devină Clujul, respectiv Informatica, un vis născut din nemulțumirea neajunsurilor financiare de până atunci. Din fericire, (zic acum, în retrospectivă) nu am fost admisă, deși aveam șansa, din cauza unei fișe nedepuse în timp util. După eșecul admiterii la facultate, am decis să rămân un an acasă. Câteva luni mai târziu, m-am mutat complet în oraș, am renunțat la un job prost plătit de 12 ore pe zi ca barman-ospătar și m-am angajat la un lant de alimentare, ca vanzatoare. A urmat o ceartă cu mama care a dus la plecarea mea definitivă de acasă.

Între timp am descoperit adevărata mea pasiune - psihologia, motiv pentru care am aplicat și am fost admisă la Al. I. Cuza, Iași, pe acest profil. Managerul cazinoului deținând mai multe sedii în Iași, m-am transferat cu jobul acolo și am încercat să îmi continui studiile. Din cauza pandemiei, cateva sedii s-au inchis, astfel că salariul meu abia îmi permitea să-mi acopăr nevoile de bază și taxele universitare. Fără vreo sursă de sprijin, am ajuns într-un impas în cel de-al doilea an de studii și am sfârșit exmatriculată din cauza neplății taxei semestriale. Nu pot exprima în cuvinte cum a fost această lovitură pentru mine.

Am început activitatea de model din speranța de a reuși să absolv facultatea. După aproape 2 ani ca model de chat, am avut parte de o pauză, din care aveam să revin în funcția de trainer, și care să-mi ofere oportunitatea de a ajuta și inspira, așa cum chat-ul a făcut-o pentru mine, deși pare o superficialitate din exterior. Am reușit să trec cu succes de anul al II-lea și, sper eu, să absolv curând și facultatea.

Mai presus de toate, această experiență m-a ajutat să-mi depășesc condiția de care îmi era frică. Mi-a oferit încrederea în mine, mi-a arătat calea spre dezvoltare și m-a învățat să-mi recunosc valoarea. Una dintre marile mele frici, fiind născută la sat, era să nu rămân blocată acolo, să nu am un soț alcoolic sau infidel și să nu cresc singură copii. Acum, am o relație stabilă de peste un an cu un partener minunat și mi-am rezolvat o mare parte din problemele trecutului.